Savet e vezo ur skeul e-kreiz ar blasenn, warni skrivet ar bloavezhioù da zont. En he chichen e vezo un den e karg da reiñ lañs dar choari, e brezhoneg hag e galleg, gant sonerezh hag ur sono. Tro-ha-tro e vezo staliet kadorioù e-lech ma chello an dud azezañ warno. A-vuzul ma dremeno an amzer e vezo lemet kadorioù kuit. Sklaer eo ar pezh a zo da intent : hep ur statud ofisiel evit hor yezh (ha dre se an holl oberoù fetis a lak ar yezh da vezañ implijet war ar pemdez) e talcho an niver a  vrezhonegerien da zigreskiñ… betek an hini diwezhañ. Gant Ankou ar Stad e vezo degemeret ar re lazhet. E-keit ma vezo an dud o choari e vezo re all o reiñ traktoù hag o tisplegañ an abadenn dan arvesterien ha dar gazetennerien.